《宿香盖院》
宋代·郭印

溪横门半掩，日暮客来过。
翠竹庵前密，青山阁上多。
景宜閒里觅，诗向醉中哦。
回首风尘满，明朝事若何。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。